คือได้กินยาคุมแบบ21เม็ดแผงที่3และหยุดยา7วันแต่ประจำเดือนมาแค่4วันวันที่ 7,8,9,10แล้ววันที่10ได้มีอันได้กันแฟนแตกในและวันที่11ต้องกินยาแผงที่4ต่อแต่ไม่ได้กินต่อแล้วหยุดยาและผ่านมาอีกประมาณ13-14วันได้มีประจำเดือนมาแต่มาแค่3วันจะมีโอกาสท้องไหมคะ
สวัสดีค่ะ หากทานยาคุมกำเนิดจนครบ 21 เม็ด แล้วเมื่ออยู่ในช่วงเว้นระยะ ได้มีประจำเดือนมา ดดยมา 4 วัน ก็ถือว่าปกติดีค่ะ ส่วนการมีเพศสัมพันธ์ในวันที่ 10 (หรือวันที่ 7 ของการเว้นระยะการทานยาคุม) โอกาสในการตั้งครรภ์ก็ถือว่ามีน้อยมากอยู่ค่ะ แต่เมื่อเว้นระยะไปครบ 7 วัน แล้วไม่ได้ทานยาแผงใหม่ต่อในวันถัดไป ฤทธิ์ของยาคุมก็ย่อมหมดลง แต่หากไม่ได้มีเพศสัมพันธ์ต่อ ก็จะไม่มีการตั้งครรภ์เกิดขึ้นค่ะและหากหลังจากที่หยุดทานยาคุมไป 13-14 วัน ได้มีเลือดออกมานาน 3 วัน ก็น่าจะเป็นเลือดประจำเดือนที่เกิดจากการทำงานของรังไข่ได้ (คือไม่ใช่ประจำเดือนทีเกิดจากผลของยาคุม) และเป็นการแสดงว่าไม่ได้มีการตั้งครรภ์เกิดขึ้นค่ะ